高賡恩

高賡恩  ， 字曦亭 ， 直隸寧河縣人 ， 清朝政治人物 ， 進士出身 。 同治元年壬戌恩科舉人 。 光緒二年 （ 1876年 ） ， 參加丙子恩科會試 ， 得貢士第36名 。 殿試登進士二甲第100名 。 同年五月 （ 6月3日 ） ， 改庶吉士 。 光緒三年四月 （ 1877年6月9日 ） ， 散館 ， 授翰林院編修 。 八年九月充國史館協修 ， 十一年十月奉旨在上書房行走 ， 十二年正月補國史館纂修 ， 十三年四月簡放四川學政 ， 十五年正月回京仍在上書房行走 ， 本月加六品銜 ， 五月充湖南正考官 。 歷充左右贊善 、 中允 、 督學四川 、 司經局洗馬 、 陝西陝安道 、 宏德殿行走 、 內閣侍讀學士 ， 太常寺少卿致仕 。 民國六年丁巳二月十三日卒 。 遜帝溥儀予諡文通 。 有 《 思貽堂詩集 》 。 曾任大阿哥溥俊師傅 。